CELEX: 52007PC0092
Language: el
Date: 2007-03-09
Title: Πρόταση κανονισμοσ του Συμβουλίου για την τροποποίηση του κανονισμού (EΚ) αριθ. 527/2003 που επιτρέπει την προσφορά και την παράδοση στην άμεση ανθρώπινη κατανάλωση ορισμένων οίνων που εισάγονται από την Αργεντινή που μπορεί να έχουν υποβληθεί σε οινολογικές πρακτικές που δεν προβλέπονται από τον κανονισμό (EΚ) αριθ. 1493/1999

Σημαντική ανακοίνωση νομικού περιεχομένου

|

52007PC0092

Πρόταση κανονισμοσ του Συμβουλίου για την τροποποίηση του κανονισμού (EΚ) αριθ. 527/2003 που επιτρέπει την προσφορά και την παράδοση στην άμεση ανθρώπινη κατανάλωση ορισμένων οίνων που εισάγονται από την Αργεντινή που μπορεί να έχουν υποβληθεί σε οινολογικές πρακτικές που δεν προβλέπονται από τον κανονισμό (EΚ) αριθ. 1493/1999  /* COM/2007/0092 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 9.3.2007COM(2007) 92 τελικόΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την τροποποίηση του κανονισμού (EΚ) αριθ. 527/2003 που επιτρέπει την προσφορά και την παράδοση στην άμεση ανθρώπινη κατανάλωση ορισμένων οίνων που εισάγονται από την Αργεντινή που μπορεί να έχουν υποβληθεί σε οινολογικές πρακτικές που δεν προβλέπονται από τον κανονισμό (EΚ) αριθ. 1493/1999(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΟι οίνοι που κατάγονται από τρίτες χώρες, οι οποίοι έχουν αποτελέσει αντικείμενο οινολογικών πρακτικών που δεν επιτρέπονται από την κοινοτική νομοθεσία, δεν δύνανται να προσφερθούν στην άμεση ανθρώπινη κατανάλωση στην Κοινότητα χωρίς παρέκκλιση που θα αποφασιστεί από το Συμβούλιο. Η διαδικασία της παρέκκλισης προβλέπεται στο άρθρο 45 παράγραφος 2 του κανονισμού (EΚ) αριθ. 1493/1999 για την κοινή οργάνωση της αμπελοοινικής αγοράς. Ωστόσο, σύμφωνα με μια αποδεκτή οινολογική πρακτική στην Αργεντινή που έχει εγκριθεί από τον Διεθνή Οργανισμό Αμπέλου και Οίνου, αλλά απαγορεύεται στην Ευρωπαϊκή Ένωση, στους οίνους που κατάγονται από την Αργεντινή μπορεί να προστεθεί μηλικό οξύ για να διορθωθεί η οξύτητά τους.Οι διαπραγματεύσεις που αφορούν ιδίως την αναγνώριση των αντίστοιχων οινολογικών πρακτικών των δύο μερών συνεχίζονται μεταξύ της Κοινότητας, που εκπροσωπείται από την Επιτροπή, και της Mercosur, μέλος της οποίας είναι η Αργεντινή, στο πλαίσιο συνολικών διαπραγματεύσεων ενόψει της σύναψης συμφωνίας για το εμπόριο οίνου. Οι διαπραγματεύσεις αυτές που άρχισαν το 2002 συνεχίζονται ακόμη. Στην εν λόγω συμφωνία θα προβλέπεται ιδίως η δυνατότητα για την Αργεντινή να χρησιμοποιεί την πρακτική αυτή μόνιμα. Για να εξαρθεί η θετική και εποικοδομητική στάση της Επιτροπής κατά τις διαπραγματεύσεις αυτές, αλλά και για να αποφευχθεί το ενδεχόμενο οποιασδήποτε διαταραχής των συναλλαγών, ενδείκνυται να παραταθεί η προσωρινή άδεια για τη συνέχιση αυτής της σημαντικής οινολογικής πρακτικής για ορισμένους οίνους της Αργεντινής έως την έναρξη ισχύος της συμφωνίας που θα αποτελέσει το επιστέγασμα των εν λόγω διαπραγματεύσεων το αργότερο έως τις 31 Δεκεμβρίου 2008.Η Επιτροπή προτείνει να επιτραπεί η παρουσία μηλικού οξέος στους οίνους που εισάγονται από την Αργεντινή στην Κοινότητα και δη έως το τέλος των συνεχιζόμενων διαπραγματεύσεων μεταξύ της Κοινότητας και της Mercosur, μέλος της οποίας είναι η Αργεντινή, με απώτερο στόχο, στο μέτρο που αυτό είναι δυνατό, τη σύναψη συμφωνίας για το εμπόριο οίνου.ΠρότασηΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥγια την τροποποίηση του κανονισμού (EΚ) αριθ. 527/2003 που επιτρέπει την προσφορά και την παράδοση στην άμεση ανθρώπινη κατανάλωση ορισμένων οίνων που εισάγονται από την Αργεντινή που μπορεί να έχουν υποβληθεί σε οινολογικές πρακτικές που δεν προβλέπονται από τον κανονισμό (EΚ) αριθ. 1493/1999ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (EΚ) αριθ. 1493/1999 του Συμβουλίου της 17ης Μαΐου 1999 για την κοινή οργάνωση της αμπελοοινικής αγοράς[1], και ιδίως το άρθρο 45 παράγραφος 2,την πρόταση της Επιτροπής,Εκτιμώντας τα ακόλουθα:(1) Κατά παρέκκλιση από το άρθρο 45 παράγραφος 1 του κανονισμού (EΚ) αριθ. 1493/1999, ο κανονισμός (ΕΚ) αριθ. 527/2003 του Συμβουλίου[2] επιτρέπει την εισαγωγή στην Κοινότητα οίνων παραγόμενων στην Αργεντινή, οι οποίοι έχουν αποτελέσει αντικείμενο οινολογικών πρακτικών που δεν προβλέπονται από τις κοινοτικές διατάξεις, δηλ. στους οποίους έχει προστεθεί μηλικό οξύ. Η άδεια αυτή έληξε στις 31 Δεκεμβρίου 2006.(2) Η χρήση μηλικού οξέος αποτελεί οινολογική πρακτική η οποία έχει εγκριθεί από τον Διεθνή Οργανισμό Αμπέλου και Οίνου (OIV).(3) Οι διαπραγματεύσεις συνεχίζονται ακόμη μεταξύ της Κοινότητας και της Mercosur, μέλος της οποίας είναι η Αργεντινή, ενόψει της σύναψης συμφωνίας για το εμπόριο οίνου. Οι διαπραγματεύσεις αυτές αφορούν ιδίως τις οινολογικές πρακτικές των δύο μερών καθώς και την προστασία των γεωγραφικών ενδείξεων.(4) Μέχρι να τεθεί σε ισχύ η συμφωνία μεταξύ της Κοινότητας και της Mercosur σχετικά με το εμπόριο οίνου με την οποία αναγνωρίζονται αμοιβαία οι οινολογικές πρακτικές κάθε μέρους και διευκολύνεται ως εκ τούτου η εισαγωγή στην Κοινότητα οίνων καταγωγής Αργεντινής στους οποίους μπορεί να έχει προστεθεί μηλικό οξύ, κρίνεται σκόπιμο να παραταθεί η άδεια όσον αφορά την εν λόγω επεξεργασία για τους οίνους Αργεντινής μέχρι την προαναφερόμενη έναρξη ισχύος και το αργότερο έως τις 31 Δεκεμβρίου 2008.(5) Πρέπει συνεπώς να τροποποιηθεί αναλόγως ο κανονισμός (EΚ) αριθ. 527/2003,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο άρθρο 1 παράγραφος 1 δεύτερο εδάφιο του κανονισμού (EΚ) αριθ. 527/2003, η ημερομηνία «31 Δεκεμβρίου 2006» αντικαθίσταται από την ημερομηνία «31 Δεκεμβρίου 2008».Άρθρο 2Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.Εφαρμόζεται από την 1η Ιανουαρίου 2007.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, …Για το ΣυμβούλιοΟ ΠρόεδροςΔΗΜΟΣΙΟΝΟΜΙΚΟ ΔΕΛΤΙΟ |1. | ΚΟΝΔΥΛΙ:: 05 02 09 Κεφάλαιο 10 – Γεωργικοί δασμοί | ΠΙΣΤΩΣΕΙΣ ΔΕ 2007: 1.487 εκατ. € ΠΠ 2007: 1.486,9 εκατ. € |2. | ΟΝΟΜΑΣΙΑ ΤΟΥ ΜΕΤΡΟΥ: Κανονισμός του Συμβουλίου για την τροποποίηση του κανονισμού (ΕΚ) αριθ. 527/2003, που επιτρέπει την προσφορά και την παράδοση στην άμεση ανθρώπινη κατανάλωση ορισμένων οίνων που εισάγονται από την Αργεντινή που μπορεί να έχουν υποβληθεί σε οινολογικές πρακτικές που δεν προβλέπονται από τον κανονισμό (EΚ) αριθ. 1493/1999 |3. | ΝΟΜΙΚΗ ΒΑΣΗ: Άρθρο 45 παράγραφος 2 του κανονισμού (EΚ) αριθ. 1493/1999 του Συμβουλίου |4. | ΣΤΟΧΟΙ ΤΟΥ ΜΕΤΡΟΥ: Παράταση της παρέκκλισης για τους οίνους Αργεντινής έως τις 31 Δεκεμβρίου 2008. |5. | ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ | ΠΕΡΙΟΔΟΣ 12 ΜΗΝΩΝ (εκατ. EUR) | ΤΡΕΧΟΝ ΟΙΚΟΝΟΜΙΚΟ ΕΤΟΣ 2007 (εκατ. EUR) | ΕΠΟΜΕΝΟ ΟΙΚΟΝΟΜΙΚΟ ΕΤΟΣ 2008 (εκατ. EUR) |5.0 | ΔΑΠΑΝΕΣ ΠΟΥ ΒΑΡΥΝΟΥΝ – ΤΟΝ ΠΡΟΫΠΟΛΟΓΙΣΜΟ ΤΩΝ ΕΚ (ΕΠΙΣΤΡΟΦΕΣ/ΠΑΡΕΜΒΑΣΕΙΣ) – ΤΟΥΣ ΕΘΝΙΚΟΥΣ ΠΡΟΫΠΟΛΟΓΙΣΜΟΥΣ – ΑΛΛΟΥΣ ΤΟΜΕΙΣ | p.m. | p.m. | p.m. |5.1 | ΕΣΟΔΑ – ΙΔΙΟΙ ΠΟΡΟΙ ΤΩΝ ΕΚ (ΕΙΣΦΟΡΕΣ/ΔΑΣΜΟΙ) – ΣΤΟ ΕΘΝΙΚΟ ΕΠΙΠΕΔΟ | – | – | – |2009 | 2010 | 2011 | 2012 |5.0.1 | ΠΡΟΒΛΕΨΕΙΣ ΔΑΠΑΝΩΝ | – | – | – | – |5.1.1 | ΠΡΟΒΛΕΨΕΙΣ ΕΣΟΔΩΝ | – | – | – | – |5.2 | ΤΡΟΠΟΣ ΥΠΟΛΟΓΙΣΜΟΥ: – |6.0 | ΔΥΝΑΤΟΤΗΤΑ ΧΡΗΜΑΤΟΔΟΤΗΣΗΣ ΑΠΟ ΠΙΣΤΩΣΕΙΣ ΕΓΓΕΓΡΑΜΜΕΝΕΣ ΣΤΟ ΣΧΕΤΙΚΟ ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ | ΝΑΙ/ΟΧΙ |6.1 | ΔΥΝΑΤΟΤΗΤΑ ΧΡΗΜΑΤΟΔΟΤΗΣΗΣ ΜΕ ΜΕΤΑΦΟΡΑ ΜΕΤΑΞΥ ΚΕΦΑΛΑΙΩΝ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ | ΝΑΙ/ΟΧΙ |6.2 | ΑΝΑΓΚΗ ΣΥΜΠΛΗΡΩΜΑΤΙΚΟΥ ΠΡΟΫΠΟΛΟΓΙΣΜΟΥ | ΝΑΙ/ΟΧΙ |6.3 | ΠΙΣΤΩΣΕΙΣ ΠΡΟΣ ΕΓΓΡΑΦΗ ΣΤΟΥΣ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ | ΝΑΙ/ΟΧΙ |ΠΑΡΑΤΗΡΗΣΕΙΣ: Πρόκειται για παράταση της παρέκκλισης η οποία επιτρέπει στην Αργεντινή την εξαγωγή οίνου προς την Κοινότητα. Το μέτρο αυτό θα μπορούσε να έχει αντίκτυπο για τις κοινοτικές δαπάνες σε συνδυασμό με τις πρόσθετες ποσότητες οίνου στην αγορά. Ωστόσο, ο εν λόγω αντίκτυπος δεν είναι δυνατόν να προσμετρηθεί. Το δημοσιονομικό μέρος των εσόδων δεν είναι δυνατόν να υπολογιστεί, λόγω έλλειψης στοιχείων. |[1] ΕΕ L 179 της 14.7.1999, σ. 1. Κανονισμός όπως τροποποιήθηκε τελευταία από τόν κανονισμό (EΚ) αριθ. 2165/2005 (ΕΕ L 345 της 28.12.2005, σ. 1).[2] ΕΕ L 78 της 25.3.2003, σ 1. Κανονισμός όπως τροποποιήθηκε τελευταία από τόν κανονισμό (EΚ) αριθ. 1912/2005 (ΕΕ L 307 της 25.11.2005, σ. 1).